Lav et referat af nedenstående tekst:

Tekst:
Restriktive kure, vægtvogterne, pilates og aerobic. Heidi Nielsen har forsøgt sig med alverdens tiltag for at få et sundere liv. Hun betegner sig selv som overvægtig og har et ønske om at dyrke mere motion regelmæssigt. - Jeg vil også gerne blive gammel og bevægelig om mange år, så det er nu, jeg skal sætte ind, siger hun, da TV2 Nord møder hende i et fitness-center i Aalborg. Hun er i gang med et vaneændringsforløb gennem Aalborg Kommune. Et forløb der betyder, at hun nu to gange om ugen får pulsen op. - Det der havde fokus for mig var at komme i gang med den motionsform, jeg kan. Og det er lykkes. Heidi Nielsen er langt fra den eneste nordjyde, der kæmper med vægten. I alt 21 procent af nordjyderne er svært overvægtige - modsat 18 procent på landsplan. Det viser sundhedsprofilen for Nordjylland 2021 . - Det er alvorligt. Men jeg synes også, det er det, man kan se i gadebilledet, lyder det fra Charlotte Eggertsen, der også kan se det på sin arbejdsplads som læge på børneafdelingen på Aalborg Universitetshospital, hvor hun forsker i børn og unges overvægt. Børne og Ungeafdelingen fra AAUH har et tæt tværsektorielt samarbejde med Steno Diabetes Center Nordjylland og de nordjyske kommuner om forebyggelse og behandling af børn og unge med overvægt. - Det er et stort problem - op mod 20 procent af vores børn døjer i én eller anden grad med vægten. Heraf fire eller fem procent med overvægt, siger hun. Overvægt hos børn kan få store konsekvenser. - Der er en stor andel i den svære overvægtskategori - hvis ikke de har nærmet sig normalvægtsområdet i 13-årsalderen, er der øget risiko for, at de kan føre overvægten ind i voksenalderen og få hjertekarsygdomme og diabetes, siger Charlotte Eggertsen. Vægttab er ikke ukompliceret For Heidi Nielsen har det været afgørende, at hun fandt netop dén motionsform og vejledning, som passede til hende. - Jeg har haft et ønske om at tabe mig siden jeg fødte min ældste. Han er lige blevet 23, fortæller hun. - Jeg har gået til pilates, tabatha, aerobic og løb, men det er bare aldrig gået ret godt. I 2005 var hun involveret i en trafikulykke. Det betyder, at hun i dag stadig har mén, der i mange år har spændt ben for hende. Blandt andet har hun fået brud og skader i forbindelse med løb. - Det har taget rigtig mange år for mig at komme ovenpå igen. Det er besværligt at sætte på formel, hvorfor vægten stiger for så mange, forklarer Charlotte Eggertsen, der alligevel peger på nogle generelle tendenser. - Vores udbud af mad er blevet større og større de sidste halvtreds til hundrede år. Og så er vi blevet mere inaktive. Man sidder meget mere bag en skærm. Der er noget i vores livsførsel, der har ændret sig. Man siger også, at man ikke ser børn lege på gaden længere på samme måde. Oveni det, er det individuelt, hvordan folks kroppe forbrænder fedt, og hvordan fedtet fordeles. - Et sted mellem 50 og 60 procent af BMI'en er genetisk bestemt. Så det siger noget om, at man er født med en genetisk disponereing til en bestemt kropssammensætning, siger Charlotte Eggertsen og fortsætter: - Nogle kan føle, at de altid skal knokle for at holde en bestemt vægt, mens det for andre bare er et livsvilkår. Hør Charlottes bud på, hvordan man som samfund bekæmper overvægt: Tilbage på spinningcyklen sveder Heidi Nielsen. Hun har smidt fem kilo med træning og mindre kostændringer. Men den største forskel for hende er den glæde, hun har fået ud af det: - Jeg har fået meget mere livskvalitet. Jeg har meget mere energi, når jeg kommer hjem, siger hun og slutter af med at lægge op til næste udfordring, der skal overvindes: - Min læge har jo sagt, at jeg ikke kommer til at løbe igen. Men lad os nu se. Bliv klogere på svær overvægt i Nordjylland her:

Referat:
I Nordjylland er andelen af svært overvægtige større end på landsplan. Men det er et komplekst problem at løse, siger forsker.